KTB ไถ่ถอนตราสารด้อยสิทธิสกุลเงินตปท.ก่อนกำหนด 700 ล้านดอลลาร์ฯ
KTB ไถ่ถอนตราสารด้อยสิทธิสกุลเงินตปท.ก่อนกำหนด 700 ล้านดอลลาร์ฯ
KTB ไถ่ถอนตราสารด้อยสิทธิสกุลเงินตปท.ก่อนกำหนด 700 ล้านดอลลาร์ฯ
26 ธ.ค. 2562

ธนาคารกรุงไทย จำกัด (มหาชน) หรือ KTB ระบุว่า ในวันนี้ (26 ธ.ค.) ธนาคาร (โดยการดำเนินการผ่านสาขาหมู่เกาะเคย์แมน) ได้ทำการใช้สิทธิไถ่ถอนตราสารด้อยสิทธิสกุลเงินตราต่างประเทศ ซึ่งใช้ชื่อว่า US$700,000,000 5.20% Tier II Subordinated Notes due 2024 (ตราสาร) ก่อนวันครบกำหนดไถ่ถอน
โดยตราสารดังกล่าวเป็นตราสารที่ผู้ออกตราสารมีสิทธิไถ่ถอนตราสารก่อนครบกำหนดไถ่ถอน ซึ่งธนาคารได้ออกและเสนอขายตราสารให้กับผู้ลงทุนในต่างประเทศ เมื่อวันที่ 26 มิถุนายน 2557 ทั้งนี้ ธนาคารได้ใช้สิทธิ ไถ่ถอนตราสารก่อนครบกำหนดไถ่ถอนเป็นจำนวนทั้งสิ้น 700,000,000 ดอลลาร์สหรัฐ โดยเป็นการไถ่ถอนตราสารที่ออกและเสนอขายทั้งจำนวน
อนึ่ง ในการใช้สิทธิไถ่ถอนตราสารก่อนครบกำหนดไถ่ถอนดังกล่าวข้างต้นนั้น ธนาคารได้รับความเห็นชอบจากธนาคารแห่งประเทศไทยแล้ว เมื่อวันที่ 28 ตุลาคม 2562